स्टूडेंट का अपहरण करने वाले आरोपियों की रिमांड अवधि कल पूरी होगी, अभी तक कोई बरामदगी नहीं
बारहदिन पूर्व नागौरी गेट शिप हाउस से फिरौती के लिए अपहृत हुए बीए फाइनल ईयर के स्टूडेंट का अपहरण करने के आरोपियों की शनिवार को रिमांड अवधि पूरी हो जाएगी। मगर पुलिस अभी तक तीनों आरोपियों से कुछ भी बरामद नहीं कर पाई है। नागौरी गेट पुलिस थाना क्षेत्र में गत 18 फरवरी को सुबह साढ़े ग्यारह बजे कानासर फलौदी हाल शिप हाउस नागौरी गेट निवासी रामनारायण (19) पुत्र जगदीश विश्नोई का श्रवण, राजू आचार्य मनीष ने जैसलमेर चलने का कह उसका अपहरण कर लिया था। आरोपी उसे मालदा स्थित बीरमपुर गांव में मोहम्मद इस्माइल के पास छोड़ दिया। पुलिस टीम गत सोमवार शाम अपहृत बालक आरोपी इस्माइल को पकड़ कर जोधपुर लेकर आने के साथ मास्टरमाइंड श्रवण कुमावत मनीष चौहान को महामंदिर क्षेत्र से पकड़ लिया। आरोपियों को कोर्ट में पेश करने पर पांच दिन का रिमांड लिया गया। रिमांड अवधि के तीन दिन पूरे हो चुके है। मगर पुलिस आरोपियों से गाड़ी, अपहरण में सहयोग करने वाले साथियों तथा वारदात में प्रयुक्त हथियार आदि बरामद नहीं कर पाई है।
प्रवीणको गिरवी रखा : मास्टरमाइंडश्रवण अफीम बेचने का काम करता है। वह मालदा से इस्माइल से अफीम लेकर आता था। करीब दो सप्ताह पूर्व जब अफीम के पूरे पैसे नहीं थे तो अपने एक साथी प्रवीण को इस्माइल के पास इस शर्त पर गिरवी रखा कि पैसे लेकर आएंगे और अपने साथी को ले जाएंगे। इस पर इस्माइल ने अफीम दे दी। इस बीच श्रवण उसके साथी प्रवीण से फोन पर संपर्क में थे। आरोपियों ने इस्माइल को रामनारायण सौंपा और प्रवीण को यह बोलकर छुड़ाया कि कुछ समय बाद वे पैसा लेकर आएंगे और रामनारायण को ले जाएंगे।
hin_Deva hin_Deva hin_Deva